Nuwe gratis BBK Vivo X7 Dual SIM TD-LTE 128GB Business & Beroep Meer Programme aflaai
Nuwe gratis Business & Beroep Meer Programme vir BBK Vivo X7 Dual SIM TD-LTE 128GB Negejarige in Noordwes glo geboei, gemartel | Maroela Media
Negejarige in Noordwes glo geboei, gemartel
Argieffoto (SAPD, Facebook)
ŉ Negejarige seun is glo deur ŉ vulstasie-eienaar geboei en gemartel nadat hy van diefstal verdink is.
“ŉ Saak van aanranding met die doel om ernstige liggaamlike skade aan te rig is by die Ganyesa-polisiestasie aangemeld,” het Ben Bole, woordvoerder van die departement van gemeenskapsveiligheid in Noordwes, Dinsdag gesê. “Die negejarige seun is glo op 28 Mei deur ŉ vulstasie-eienaar van Disipi geboei en gemartel.” Disipi is ongeveer 50 km van Ganyesa.
Die kind is by ŉ plaaslike kliniek ondersoek. Hy het beserings opgedoen, maar geen frakture nie. “Die polisie het bevestig dat die verdagte nog nie in hegtenis geneem is nie, dan daar word aangevoer dat hy moontlik in Bloemfontein kan wees,” het Bole bygevoeg. “LUR Gaoage Molapisi het gesê die verdagte moet in hegtenis geneem word.”
Volgens die seun se suster het haar broer op 28 Mei nie skool toe gegaan nie, omdat hy olik was. “Hy het my omstreeks 08:00 vir kleingeld gevra om lekkergoed by die vulstasie te gaan koop,” het sy aan Sapa gesê. “Ons is later ontbied en hy was geboei en het gehuil omdat die winkeleienaar hom gemartel het.”
Die suster se naam kan nie bekend gemaak word nie om die seun se identiteit te beskerm.
Bole het gesê die man het die seun daarvan beskuldig dat hy skyfies gesteel het. Die polisie is ontbied en het in die kantoor met die man gepraat.
“Hulle het uitgekom en gesê ons moet die man vir geld vra om hom te laat behandel,” het die sussie bygevoeg. “Hulle het gevra ons moenie ŉ klag lê nie. Ons is die volgende dag na die polisiestasie om ŉ klag te lê.”
Sy sê die polisie het ŉ paar dae later aan die gesin gesê die verdagte is in Bloemfontein.
Die vakbondfederasie Cosatu het ook versoek dat die man in hegtenis geneem word.
Die polisie kon nie dadelik vir kommentaar bereik word nie. -SAPA
Video: Dieretuin se renosters onthoring
‘n Pakkie skyfies en ‘n kind word aangerand. Dit doen jy aan geen kind! Jy laat kom die persoon in wie se sorg die kind is en gee ‘n waarskuwing. Is die polisie dalk omgekoop?